Pittsburgum

Pittsburgum seu Pittsburghia"Pittsburghiae" (cas. loc.): vide epistulam est urbs in Civitatibus Foederatis Americae, omnium urbium in Pennsilvania magnitudine secunda, sedesque Comitatús Allegheniae. Urbs est cardo maximae regionis urbanae in Appalachia  et Valle Fluminis Ohii, et regio urbana vicensima secunda a maxima in Civitatibus Foederatis.  305 704 incolarum anno 2010 habebat; 2 356 285 incolarum regionem maiorem metropolitanam habitabant.  Media autem urbs vim oeconomicam retentat adhuc. Forma unica mediae regionis commercialis est plaga triangularis a confluentia fluminum Allegheniae Monongahelaeque sculpta, qua Flumen Ohium format. Urbs 151 caeliscalpia,  446 pontes, duas ferrivias inclinatas, et munimentum ex aetate ante Bellum Rerum Novarum Americanum habet. Hodie urbs "Urbs Pontum" et "Urbs Chalybis" vulgo appellatur propter multitudinem pontium et antiquarum confecturae chalybis fabricarum.

Hodie, oeconomia urbis confecturae chalybis non nititur, sed rebus salutis, educatione, technologia, rebus roboticis, et rebus commercii. Mors industriae chalybis omnes molas chalybis amovebat ab urbe: solae duae in tota confoederatione manent.  Contra, regio Pittsburgi 1600 corporationum technologicae—a Googlis campo ad corporationes novas parvasque—fulcit.  Derelicti industriarum loci domibus novis, negotiis, officinis refecti sunt.

Arte confecturae chalybis decennio 198 decficiente, Pittsburgum discrimen oeconomicum adspexit.  Hodierna autem urbs in rebus oeconomicis validum est.  Mercatus domorum est stabilis, et Pittsburgum negotia anno 2008 addidit.

Urbs "habitabilissima" declarata est a publicationibus magnis, e.g., Rand McNally (2007),  Forbes (2010),  et Oeconomista (2011). 

 Etymologia 
Pittsburgum anno 1758, Ioanne Forbes duce, ad honorandum Gulielmum Pitt, peritum civilium rerum virum, nominatus est. Urbs constituta est anno 1794 ut municipium, et diploma quae locum proclamavit urbem anno 1816 concessum est. 

Pittsburgum die 22 Aprilis 1794 hodierno orthographiae modo nominatum est. . Urbs est una ex urbibus paucis in Civitatibus Foederatis cui est littera "h" ad finem terminationis "burg". . Ab 1890 ad 1911 urbs Pittsburg brevi nominatum est, sententiam Collegii de Nominibus Geographicis Civitatum Foederatum sequente. Orthographia Pittsburgh restituta est, expedione publica a civibus urbis facta.

 Historia 
Urbs anno 1758 condita est. Franci Castellum Duquesne anno 1754 fundaverunt.

 Geographia 
Secundum Ministerium Census Civitatum Foederatarum, Pittsburgum aream totam 151 km2 habet, de qua 144 km2 terra et 7 km2 aqua sunt. Tota area aquatica igitur est 4.75 per centum.

Urbs in Planitie Alleghenia sedet; in quo loco confluentia Fluminis Allegheniae ex septentrione-oriente et Fluminis Monongahelae ex austro-oriente Flumen Ohium fingit. Regio in media urbe inter flumina sicut "Triangulum Aureum" nota est, et confluentiae verae locum, quod ab Horto Civili Puncto (Anglice Point State Park) tenetur, notum est simpliciter sicut "Punctum." Ultra hoc Triangulum Aureum, urbs a parte septentrionale-orientale extendit, vicinis Oakland et Shadyside aggregatis. Hae viciniae sunt hospes Universitati Pittsburgensi, Universitati Carnegie Mellon, Museo Carnegiano, Bibliothecaeque, et multis aliis institutionibus educationis, medicinae, et culturae.

Urbs clivos vallis in lato opposito a Flumine Monogahela prendat, etiam ad colles longinquos. Ita multas ex vicinis in agro abrupto sedent. Urbs 712 scalas habet, ex 44 645 graduum factas—plus quam Franciscopolis, Portlandia, et Cincinnatopolis coniunctim.

 Cultura 
 Religio 
Catholici Romani urbis a Dioecese Catholica Pittsburgense assistuntur.

 Universitates 
Pittsburgo, "Urbi Collegiorum" vocato, sunt multae universitates et collegia, inter ea:
 Collegium Chatham
 Universitas Carlow
 Universitas Carnegie–Mellon
 Universitas Horti Puncti
 Universitas Pittsburgensis
 Universitas Roberti Morris
 Universitas Spiritus Sancti Duquesnensis

 Jagoff

 Notae 

 Bibliographia 
 Nate Berg, "How community-led renovation is helping a rundown Pittsburgh neighbourhood fight crime" in The Guardian (8 Iulii 2015)
 Charles McCollester, The Point of Pittsburgh: Production and Struggle at the Forks of the Ohio. Pittsburgi: Battle of Homestead Foundation, 2008. ISBN 978-0-9818894-0-5.


Categoria:Condita 1794